Wekîlê HDPyî yê Çewlîgî Erdal Aydemîrî Meclîs de vernîyazêkê persî da û waşt ke Wezîrê Perwerdeyî cewan bido ci.
Aydemîrî vat: ''Riyê pandemî ra wextêkê dergî ra nata perwerde bi hawayêkê online dewam keno. Ma zîyaretanê xo yê Çewlîgî de dî ke pêro dewan de na babete ser o mesleyî estê. Dewan de binawanîya înternetî çin a. Ma tesbît kerd ke wendekarî wayîrê îmkananê sey tablet û înternetî nîyê. Feqîrîye nê sîstemî de cîyakerîye virazena.''
Aydemîrî nê persî persayî:
-Dewan de şima do binawanîya înternetî virazê?
-Seba wendekaranê ke dersanê xo ra dûrî mendî şima do bernameyan bikerê?
-Xeylêk wendekaran rê hetkarîya tabletî nêameye kerdene. Derheqê na mesele de şima do xebatêke bikerê?
